alexandrainst/scandi-wiki huggingface dataset:
Kura-feltet

Kura-feltet (russisk , engelsk ), også kjent som KAMA, er et russisk øvingsområde for interkontinentale ballistiske missiler. Feltet ligger nord på Kamtsjatkahalvøya, og her på disse avsidesliggende områdene kan missil som er skutt vestfra i Russland lande uten skade.Fluktbanen bli nøye overvåket underveis av vitenskapelige målepunkt, og om nødvendig korrigert.
Deler av området er ZATO - stengt for alminnelig ferdsel.

Referanser

Eksterne lenker
Past military staff photos, antennas, optical and radio system photos from diverse tracking stations from around the range

Ballistiske missiler
Lukkede byer
Strategiske rakettstyrker
Ellen Westberg Andersen

Ellen Westberg Andersen (født 5. august 1954) er en norsk sanger (sopran).

Karriere   
Andersen studerte 1973–1977 på vokallinjen ved Norges musikkhøgskole og deretter på diplomlinjen (1977–1979) med bl.a. Kari Frisell som lærer. Hun hadde også et studieopphold ved Musikhochschule Lübeck (1978–1980) med K. H. Pinhammer som lærer i tillegg til studier med Peter Pears.

I september 1978 hadde Andersen sin debutkonsert Universitetets Aula i Oslo. Årene 1980–1982 var hun engasjert ved operaen i Freiburg og deretter 1982–1984 ved operaen i Darmstadt. I 1986 debuterte hun ved Den norske opera i rollen som Musetta i La Boheme hvor hun var engasjert fram til 1987.

For mange er Andersen kjent for sangen «Sommernatt ved fjorden» av Ketil Bjørnstad, som hun sang på albumet Leve Patagonia fra 1978.

Andersen er gift med journalisten Einar Lunde og sammen har de to barn, Emilie og Samuel Johannes.

Diskografi 
 1976: Egil Hovland: Alle Helgens Messe med Egil Hovland og Nordstrand kirkekor. LP, For-X
 1978: Leve Patagonia med diverse artister. 3 LP-er, PolyGram
 1980: Edvard Grieg: Poems by Vilhelm Krag, op. 60, Haugtussa, op 67 med Jens Harald Bratlie, piano. LP, Simax. (Gjenutgivelse på CD i 1987)
 1984: Denne song er meg kjær med Norunn Illevold Giske (dirigent) og Trondheim Kammerkor. LP, Pro Musica
 1988: Paul Okkenhaug: Tonar frå Trøndelag med Kor 77 og Trondheim Nye Kammerorkester. CD, Bergen Digital Studio
 Tenk når engang… med Ichtys Vocalis. LP, Klango
 Ellen Westberg Andersen og Knut Løkens orkester : Perspektiv LP, Lu-Mi

Priser og utmerkelser 
 1979: Possehl Preis
 1984: Griegprisen

Referanser 

Norske operasangere
Sopraner
Personer fra Oslo
Syrichthodontus cribratus

Syrichthodontus cribratus er en slekt av biller som hører til gruppen hornbiller i familien skarabider (Scarabaeidae).

Utseende 
En middelsstor, bred, halvmatt brunsvart hornbiller. Undersiden er tett kledt med lyse hår. Hannen har et kort, butt horn midt på pronotums forkant, og en rundet grop bak dette. Pronotum er rundet, fint og spredt punktert hos hannen, grovere hos hunnen. Dekkvingene er brede, jevnbrede, med litt uregelmessige punktrader.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder.
De voksne billene er aktive rovdyr som dreper og spiser andre insekter, men de spiser trolig også en del frukt.

Utbredelse  
Arten er utbredt i det sørlige Afrika (Sør-Afrika, Botswana, Namibia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Syrichthodontus Péringuey, 1901
 Syrichthodontus cribratus (Boheman, 1857)

Kilder 
 Dynastidae du monde- nettside om arten. Beslkt 258. 2019

Eksterne lenker 
 

Hornbiller
Biller formelt beskrevet i 1857
Botswanas insekter
Namibias insekter
Sør-Afrikas insekter
Glenn Morten Pedersen

Glenn Morten Pedersen (født 1984) er en norsk bowlingspiller fra Gullaug i Lier som har representert Frogner BK, 
Ringerike BK og Drammen Tigers BK.

Han vant fem NM-gull og ti NM-medaljer i perioden 2011–2019. Han vant kongepokalen i 2011, 2016 og 2019.

Medaljer i norske mesterskap

Se også 
 Norgesmesterskapet i bowling

Referanser 

Norske bowlere
Personer fra Lier kommune
Kongepokalvinnere i bowling
Peter Paus

Hans Peter Cornelius Paus (født 6. mai 1945 i London), også kjent som Jean-Pierre Paus, er en norskfødt sveitsisk finansmann bosatt i Genève.

Han er sønn av general Ole Paus, som da han ble født var sjef for hæravdelingen i gruppe for offensiv etterretning i London, og er bror av visesangeren Ole Paus. Han er utdannet siviløkonom og har bodd i Genève i Sveits siden 1967. Han ble sveitsisk statsborger i 1977 under navnet Jean-Pierre Paus, og sa da fra seg sitt norske statsborgerskap. Han har hatt ledende stillinger i Citibank, Banque Paribas og Royal Bank of Canada, og har drevet egen virksomhet innen finans. Han har hatt sentrale roller i flere internasjonale finansselskaper der norske interesser har vært involvert. I 1987 var han nevnt som styremedlem i Gulf Norse, et London-registrert stort norsk-saudisk fellesforetak aktivt innen petroleum, skipsfart og annen industrivirksomhet. I 2006 var han nevnt som styremedlem i Turks and Caicos Banking Company.

Hans sønn, nevrokirurgen Christophe Paus, døde i Air France Flight 447.

Referanser

Norske finansfolk
Randi Storvold

Randi Storvold (født 18. november 1950) er en norsk tidligere bowlingspiller som representerte Trondheim BK.

Hun vant sju NM-gull i perioden 1980–1991. Seks av gullene kom i double sammen med Tove Walstad Fosseide. Storvold vant kongepokalen i 1981.

Storvold ble rangert som nummer 407 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Se også 
 Norgesmesterskapet i bowling

Referanser 

Norske bowlere
Personer fra Trondheim kommune
Kongepokalvinnere i bowling
George Armitage Miller

George Armitage Miller (født 3. februar 1920 i Charleston i West Virginia, død 22. juli 2012 i Plainsboro i New Jersey) var en amerikansk psykolog. Miller ansees en av grunnleggerne av den kognitive psykologien.

Det magiske tallet sju 
I 1956 publiserte Miller artikkelen Det magiske tallet sju, pluss minus to: noen grenser for vår evne til å behandle informasjon (originaltittel: ”The Magical Number Seven, Pluss or Minus Two: Some Limits on Our Capacity for Processing Informasjon”) i det vitenskaplige tidsskriftet Psychological Review. Artikkelen sier at et menneske bevisst kan huske på opptil sju pluss minus to (7 ± 2) forskjellige nummer, ord, begrep, lyder, inntrykk eller tanker i minnet samtidig. Det magiske tallet sju, pluss minus to er en av de meste siterte artiklene innen psykologien.

Lingvistikk 
Miller var selv aktiv i det lingvistiske miljøet. Han overså blant annet utviklingen av Wordnet, et semantiskt nettverk for engelske språket.

Miller er også kjent for å ha formulert Millers lov: ”For å forstå hva en annen person sier må du forutsette at det er sant og forsøke å forestille deg hva som gjør det sant”.

Referanser 

Psykologer fra USA
Personer fra Charleston i Vest-Virginia
Ola Lund Renolen

Ola Lund Renolen er en norsk politiker (MDG). Fra 2017 til 2019 var han varaordfører i Trondheim kommune. Han overtok som varaordfører etter Hilde Opoku og ble etterfulgt av Mona Berger.

Referanser

Eksterne lenker 
 «Ola Lund Renolen» på Wiki Stranda

Norske politikere
Lokalpolitikere i Trondheim
MDG-politikere
Bruno Georges Pollet

Bruno Georges Pollet (født 1969 i Orléans i Frankrike) er professor i kjemi ved Universitetet i Québec i Trois-Rivières i Canada. Hans forskningsfelt dekker et bredt spekter av områder innen elektrokjemi, elektrokjemisk energiomdannelse og sonoelektrokjemi (bruk av ultralyd i elektrokjemi). Dette inkluderer utvikling av nye materialer; lagring av hydrogen og brenselceller; vannbehandling/desinfeksjon; demonstratorer og prototyper.

Pollet tok sin doktorgrad i fysikalsk kjemi med avhandlingen The Effect of Ultrasound on Electrochemical Processes ved Sonochemistry Centre of Excellence, School of Chemistry, Coventry University i England.

Karriere 

 Gjesteprofessor i hydrogenenergi fra januar 2019 ved South African Institute of Advanced Materials Chemistry, University of the Western Cape i Sør-Afrika.

 Leder av NTNUs Team Hydrogen fra april 2019

 Professor i fornybar energi fra mai 2017 ved Institutt for energi- og prosessteknikk ved NTNU.

 Gjesteprofessor siden mars 2013 ved Hydrogen Safety Engineering and Research Centre, HySAFER, University of Ulster, UK.

 I 2018 medlem av stiftelsesgruppen for etableringen av FREYR

 I 2008 var han en del av et team ingeniører, som sørget for å få i drift den første påfyllingsstasjonen for hydrogen i England.

 I 2007 hjalp han til med andre generasjon av hydrogen- og brenselcellebiler - Microcab

Publikasjoner 
 Liste over Bruno Pollets publikasjoner i Scopus  
 Liste over Bruno Pollets publikasjoner i CRIStin

Referanser

Eksterne lenker 
 "Hydrogen er et av de beste drivstoffene", intervju i Asker og Bærums Budstikke 11.06.2019, besøkt 24.09.2019.
 "Lyd kan gjøre hydrogen- og brenselceller mer effektive", artikkel i Gemini 09.05.2018, besøkt 24.09.2019

Professorer ved NTNU
Kjemiprofessorer
Franske kjemikere
Personer fra Orléans
R-29RMU Sineva

SS-N-23 Skiff eller også R-29RMU Sineva (norsk: Blålig) er et russisk missil som kan skytes ut fra ubåt (SLBM). Missilet kan ha fire stridshoder med MIRV. Hvert stridshode har en sprengvirkning på tilsvarende 100 kilotonn TNT, og kan sendes ut fra ubåtklassen Delta, som kan bære 16 stykker av disse hver. I 2017 var det 96 av disse missilene på deltaklasseubåter.
Missilet veier 40 tonn og har en skuddvidde på 8300 kilometer

Referanser 

SLBM
R-29RMU2 Lajner

R-29RMU2.1 Lajner  (russisk: Р-29РМУ2 "Лайнер") er et russisk SLBM med flytende drivstoff og det nyeste medlemmet av missilfamilien R-29. Missilet er utviklet fra R-29RMU Sineva SLBM, og kan lastes med 12 atomstridshoder - tre ganger så mye som Sineva. Missilet har vært i bruk siden 2014 fra Delta IV-klass ubåt. og har en skuddvidde på opptil 12 000 km.

Referanser 

SLBM
R-39 Rif

R-39 Rif med NATO-kallenamn SS-NX-20 Sturgeon var et russisk SLBM-missil som ble brukt i Typhoon-klasse ubåt fra 1983 og frem til 2004. 

SLBM
Rouge

Rouge (fra fransk rouged som betyr «rød») er en kosmetikkartikkel som tjener til å justere ansiktsfarvens teint, slik at kinnene fremstår som rødere og dermed som yngre og «sunnere». Den består oftest som et talkumaktig pudder tilsatt rødt fargestoff.

Det som utgjør fargestoff har gehalt som safflor, en med rosenolje parfymert løsning av karmin i salmiakkspiritus og rosenvann, eller en blanding av karmin eller safflorrød med talk. En annen vel anvendbar rouge er Schnouda, en farveløs blanding av alloxan (tillaget fra urinsyre) med cold cream, som farger huden rød.

Den påføres ned en rougepensel. Rougering av kinnene stammer fra den franske kong Ludvigs XVIs tid, da i og for seg nan fortsatt anså en fornem blasshet som et kjennemerke for den adelige stand, men det også var blitt mote med avveksling. På de allerede hvidpudrede ansikter ble det da lagt på litt rødt - rouge.

Rouge oppbevares i små dåser, som i høyden kan bli på størrelse av små håndtallerkener.

I lengt senere tid med motens utvikling og kosmetikkendustriens muligheter benyttes også på rouge tidvis også andre faregoner på kinnene, som blå, fiolett, rosé og  terracotta.

Litteratur 
 Umbach: Kosmetik und Hygiene. 3. Auflage 2004, Wiley-VCH Verlag, Weinheim, S. 316–323, ISBN 3-527-30996-9.

Eksterne lenker
 

Sminke
Franske ord og uttrykk
Millene Figueiredo

Millene «Mi» Bruna Lima Figueiredo (født 3. februar 1983) er en brasiliansk håndballspiller.

Hun representerte Brasil under Sommer-OL 2004 i Athen, hvor hun ble nummer 7 med det brasilianske landslaget.

Referanser

Eksterne lenker 
 

Brasilianske håndballspillere
Deltakere for Brasil under Sommer-OL 2004
Håndballspillere under Sommer-OL 2004
Spillere i Håndball-VM 2005 for kvinner
Personer fra delstaten São Paulo
Norske Talenter (sesong 10)

Norske Talenter sesong 10 er den tiende sesongen Norske Talenter, et norsk underholdningsprogram basert på Britain's Got Talent fra Storbritannia. Tiende sesong blir sendt på TV 2 høsten 2019. Dommere er Janne Formoe, Mia Gundersen, Mona Berntsen og Bjarne Brøndbo. Programlederen er Solveig Kloppen.

Audition og dommerutvelgelse

Semifinaler

Finale

Vinneren i Norske talenter 2019 


Norske Talenter
Militærpolitikompaniet

Militærpolitikompaniet er en støtteavdeling i Brigade Nord. Avdelingen er lokalisert i Bardufoss i Målselv kommune.

Oppgaver 
Hovedoppgaven til avdelingen er å utdanne militærpoliti, samt å holde ro og orden blant militært personell.
Dette gjennomføres ofte ved samarbeid i ordenstjenesten med politiet.

Militærpolitikompaniet står i vinterhalvåret i skredberedskap.

Utdanningen 
Hovedvekten i opplæringen er politifaglig opplæring i en feltmessig ramme, hvor skyting og feltoperative øvelser er en naturlig del.

Historie 
I 2006 ble avdelingen overført til Hæren fra Forsvarets kompetansesenter for logistikk.

Referanser

Eksterne lenker 
 Militærpoliti på Forsvaret.no

Avdelinger og forband i Hæren (Norge)
Militærpoliti
Forsvaret i Troms og Finnmark
Jannik Sinner

Jannik Sinner (født 16. august 2001 i San Candido) er en italiensk profesjonell tennisspiller. 

Hans beste resultat i Grand Slam-sammenheng er kvartfinale, noe han har nådd ved to anledninger. Han har vunnet fem titler på ATP-touren.

Eksterne lenker 
 

Italienske tennisspillere
Personer fra Innichen
Sommer-X Games Austin 2015

X Games Austin 2015 var en ekstremsportbegivenhet som fant sted 4.–7. juni 2015, på Circuit of the Americas i Austin (Texas).

Disse Sommer-X Games ble avholdt i Austin for andre gang på rad, og var den tredje X Games-begivenheten som ble avholdt i Texas; i 2003 ble en spesiell "Global Championships" begivenhet avholdt i San Antonio (Texas).

2015 X Games er igjen kringkastet på ESPN og ABC. I begivenheten debuterte tre nye øvelser; Moto X Flat Track, Moto X Quarter Pipe og Big Air Doubles. Dette året tiltrakk X Games Austin seg 160 000 tilskuere over fire dager, noe som gjør dem til de mest sette X Games siden 2004.

Resultater

Flat Track

Moto X

Skateboarding

BMX

Rallycross & Off-Road Truck

Medaljetabell

Referanser

Eksterne lenker
X Games Austin 2015 – Official ESPN website

X Games
Multisportkonkurranser i 2015
Ernesto Escobedo

Ernesto "Neto" Escobedo III (født 4. juli 1996 i Los Angeles) er en amerikansk profesjonell tennisspiller.

Hans beste resultat i Grand Slam-sammenheng er 2. runde ved to anledninger.

Referanser

Eksterne lenker 
 

Tennisspillere fra USA
Personer fra Los Angeles
Raoul Diagne

Raoul Diagne (1910–2002) var en fransk fotballspiller som spilte i forsvar, og som jobbet som trener etter sin spillerkarriere.

Diagne ble født i Fransk Guyana, og var sønn av politiker Blaise Diagne. Han ble den første svarte spilleren på Frankrikes herrelandslag i fotball. Han spilte totalt 18 landskamper for Frankrike, og deltok under VM i fotball 1938. Han var av senegalesisk avstamning, og ble den første landslagstreneren for Senegals herrelandslag i fotball.

Meritter 
RC Paris
 Ligue 1 (1): 1936
 Coupe de France (3): 1936, 1939 og 1940

Referanser

Eksterne lenker 
 
 Profil på www.fff.fr
 En artikkel av Julie Jacques om Diagne-familie og fotballforholdet mellom Frankrike og Senegal 

Franske fotballspillere
Franske fotballtrenere
Spillere i Fotball-VM 1938
Fotballspillere for RC Paris
Trenere for Senegals herrelandslag i fotball
Scandic Grand Tromsø

Scandic Grand Tromsø er et hotell i Tromsø, som ligger i Storgata 44. Det fikk navnet Grand i 1879 og ble bygget på tomta der Hotel du Nord lå.

I 1970 overtok Nordic-kjeden aksjemajoriteten. Fra 1971 til 1973 var Grand Norges mest moderne hotell. Hotellet har i historien ofte hatt Tromsøs mest populære nattklubber. Blant annet Festus, en cowboyinspirert danseklubb, og Grandbaren, som ble åpnet i  1960. I 1980 ble Papagena opprettet. Karl Johan Pub ble startet 1999. Disse ligger i hotellets kjeller. Idag inneholder hotellet tre nattklubber, Gründer, Berlin og Tiki-Baren.

Hotellet har vært under renovering siden august 2018.

Nåværende direktør er Geir Blichfeldt.

Referanser 

Hoteller i Troms og Finnmark
Byggverk i Tromsø
Samferdsel i Tromsø
Sverdteknikker

Sverdteknikker er betegnelsen på ulike metoder folk igjennom tidene har brukt i sverd-dueller og kamp.

Enhåndsteknikk 

Enhåndsteknikk blir brukt når et sverd blir holdt i en hånd. Etter hvilken kampstil som brukes varierer innholdet i den andre hånd.

Stå-posisjoner:

- Skulderen med sverdet vendt mot motstanderen, med tuppen av sverdet vendt oppover mot brystet til motstanderen. Ofte brukt i moderne fekting

- Skulderen med sverdet vendt mot motstanderen, med tuppen av sverdet vendt nedover mot bakken.

- Skulderen med sverdet vendt bort fra motstanderen. Oftest brukt i samsvar med skjold.

Tohåndsteknikk 

Tohåndsteknikk blir brukt når sverdet blir holdt med begge hender.

Stå-posisjoner:

- Overkroppen vendt mot motstanderen, med sverdtuppen vendt nedover mot bakken (også kalt Fool's Stance).

- Overkroppen vendt mot motstanderen, med sverdtuppen vendt oppover mot brystet til motstanderen.

- Skulderen vendt mot motstanderen, med sverdet holdt oppe langs hodet til duellisten, med sverdtuppen vendt mot hodet til motstanderen.

Sverd
110-sentral

110-sentralen er brannvesenets nødalarmeringssentral. 110-sentralen har som formål å drifte nødnummeret 110 og ta i mot nødanrop for publikum. Operatørene på disse sentralene må ha full oversikt over hvordan de lokale brannvesenene i regionen har organisert sin beredskap, hvilken ressurstilgang det enkelte brannvesen har og hvordan det teknisk er lagt til rette for mottak av alarmer. Dette gjør det mulig for operatørene å kalle ut rett innsatsstyrke tilpasset den aktuelle hendelsen.

Bakgrunn

Kommunene er lovpålagt å være tilsluttet en felles regional nødalarmeringssentral for mottak av meldinger om branner og andre ulykker.

Operatørene på nødalarmeringssentralen skal også veilede innringer om hvordan vedkommende skal forholde seg inntil hjelpen kommer frem, samt orientere om når innsatsstyrken kan forventes å være fremme på skadestedet. Nødvendig informasjon fra den nødstilte skal innhentes raskt og korrekt. Rutiner og tekniske hjelpemidler, bl.a. kontrollspørsmål til innringer, opprinnelsesmarkering og kartverk, er verktøy som operatørene må være fortrolig med. Ved ulykker med farlig gods og farlige stoffer har operatørene en viktig oppgave med å bistå innsatsstyrken gjennom rådgivning gitt ut fra spesialisert oppslagsverk. Dette medfører at operatører på nødalarmeringssentraler må kunne kommunisere effektivt via samband med innsatsstyrker for å sikre en hurtig og forsvarlig håndtering av hendelsene.

Ved behov skal operatørene kontakte og videreformidle informasjon til politi og helsepersonell gjennom trippelvarsling. Dette gjør at både politi og helsevesen får mulighet til å koordinere innsats og rykke ut til et skadested på et tidligst mulig tidspunkt. For eksempel ved trafikkulykker er det viktig at alle tre nødetatene (brannvesen, ambulanse og politi) kommer raskt til ulykkesstedet.

Automatiske brannalarmanlegg kan være koblet direkte opp mot nødalarmeringssentraler. Operatører må derfor også ha tilstrekkelig kjennskap til denne delen av alarmsentralens oppgaveportefølje.

Systemer 

Samtlige 110-sentraler i Norge ble utrustet med en del like systemer gjennom leveransen fra nødnettprosjektet. Dette gjorde at man gikk fra at alle hadde hver sine løsninger, til at man fikk et felles nasjonalt system. For å håndtere telefoni og samband benyttes ICCS fra Frequentis. Ved hjelp av NRDB og AML kan operatør på en enkel måte finne ut hvor innringer befinner seg, slik at de raskere kan sende hjelp til riktig posisjon. Vision brukes til flåtestyring, loggføring og oppdragshåndtering for øvrig.

110-sentralen i Hordaland tar imot og videreformidler nødmeldinger for til sammen 30 kommuner (per 2019), 61 brannstasjoner og ca. 480.000 innbyggere. Sentralen ligger i Hovedbrannstasjonen til Bergen brannvesen på Nygårdstangen i Bergen.

 Nord-Trøndelag 110-sentral dekker Nord-Trøndelag med 25 kommuner og ca. 133.000 innbyggere. 110-sentralen dekker kommunene i Nord-Trøndelag politidistrikt. Nord-Trøndelag 110-sentral har lokaler i brannstasjonen i Namsos.

Referanser 

Norges brannvesen
Nødkommunikasjon
Boya Bøckman

Lars Boya Bøckman (født 1972) er en norsk video- og lysdesigner, en del av kompaniet De Utvalgte og frilanser. 

Han har også hatt video- og/eller lysdesign på flere teateroppsetninger ved institusjonsteatre som Trøndelag Teater, Rogaland teater,  Det Norske Teatret og Nationaltheatret.

Bøckman har mottatt Heddaprisen to ganger; i 2012 i kategorien Beste visuelle design for De Utvalgtes Kunsten å bli tam
ved Black Box Teater og i 2019 i kategorien Beste audiovisuelle design for visuell design til Skipet vol. 5 - Short cuts og videodesign til Lazarus. I tillegg vant De Utvalgte prisen for Særlig kunstnerisk innsats for Skipet vol. 5 - Short cuts i 2019.

Referanser

Eksterne lenker 
 

Videokunstnerere
Lysdesignere
Vinnere av Heddaprisen
Fødselsdato ikke oppgitt
Den store moské i Hama

Den store moské i Hama (arabisk جامع حماة الكبير) er en moské i Hama i Syria. Den ligger omkring 400 meter vest for citadellet og ble bygd på 700-tallet. Den blet hardt skadet i opprøret i 1982, men ble senere helt restaurert.

Historie
Den ble bygd av omajadene tidlig på 700-tallet etter modell av Omajademoskeen i Damaskus. Den store moskeen hadde vært en kirke i Østromerriket som ble tilpasset islamsk bruk. Selve kirken var i sin tid bygd der det en gang stod et romersk tempel. Noe av den østromerske strukturen finnes fortsatt, men det meste av bygningen ble ødelagt under den østromerske gjenerobring av det nordlige Syria i 986. At moskeen opprinnelig var en kristen basilika kan men se i strukturen som har tre ganger, og at taket over bønnehallen består av fem kupler, formet som et kors.

Den store moskeen har to minareter. Den ene er firkantet og ligger like ved bønnehallen og fra inskripsjonene på siden er den datert til 1124. Men noen hevder at foten av minareten har omajadisk opphav, mens andre mener den ble bygd i 1153. Den andre minareten er åttekantet og ble bygd av mamelukkene i 1427. Ved siden av den nordlige hovedgårdsplassen er det en mindre plass der gravene til to ayyubide-konger fra 1200-tallet ligger gravlagt.

Moskeen ble nesten helt lagt i grus under opprøret i Hama i 1982, men har siden blitt gjenoppbygd. Begge minaretene ble ødelagte under opprøret. I 2001 var Den store moské helt restaurert i nesten hver eneste detalj.

Referanser

Litteratur
.
.

Eksterne lenker
Great Mosque of Hama . Archnet Digital Library.

Moskeer i Syria
Guvernementet Hama
Tromsøbadet

Tromsøbadet er et badeanlegg på Tromsøya i Troms fylke.

Badeanlegget ble åpnet 24. august 2019. Anlegget inneholder blant annet et stort badebasseng, stupetårn (5 m, 7,5 m og 10 m), to vannsklier, 34 °C utebasseng, bølgebasseng. Anlegget har også stor innendørs klatrevegg.

Siden anlegget ligger nok så sentralt på Tromsøya, og i umiddelbar nærhet til lysløype og stier på Tromsøya, er det tilrettelagt med sykkelparkeringsplasser og plass til 108 par ski rett utenfor døra. Det er også gode bussforbindelser og parkeringsplasser for bil.

I anlegget er det dessuten butikk og en kafé. Videre legger man opp til stor aktivitet hva gjelder svømmeopplæring.

Referanser 

Svømmehaller i Norge